open-index/open-wikipedia-markdown huggingface dataset:
Samba Martine

**Samba Martine**, nada na República Democrática do Congo en 1977 e finada Madrid, España o 19 de decembro de 2011 foi unha emigrante morta tras o seu internamento no Centro de Internamento de Estranxeiros (CIE) de Aluche, en Madrid. A polémica do seu caso contribuíu a que a existencia e as condicións dos CIE ocupara un lugar mais visible no debate público en España.

## Biografía 
Martine chegou a Melilla en agosto de 2011. Á súa chegada, entrou no CETI (Centro de Estancia Temporal de Inmigrantes). Permaneceu alí tres meses, ata o 12 de novembro, cando, por sobreocupación do CETI, a trasladaron ao CIE (Centro de Internamento de Estranxeiros) de Aluche, en Madrid, coa intención de expulsala do Estado. Neste CIE identificáronma cun número: o 3106.

## Denuncia 
O seu caso é unha das denuncias que internas e internos, activistas, organizacións e colectivos de apoio realizan ante a existencia e condicións destes centros. En particular, critican que Samba Martine non fora diagnosticada nin recibira a atención médica adecuada a pesar do número de veces que a solicitou.

Segundo o informe do servizo médico do CIE, elaborado tras o seu pasamento, refiren ata 10 visitas da muller precisando asistencia. No informe só consta que nunha destas visitas, levada a cabo o 14 de decembro, estivo acompañada de intérprete. En ningunha delas diagnosticaron a súa verdadeira enfermidade.

Por fin, o día 19 de decembro trasladáronma ao Hospital 12 de Octubre debido a unha hiperventilación.

Trala súa morte, a hipótese que manexou nun principio o hospital foi a de meninxite. Despois, o hospital cambiou o diagnóstico ao de pneumonía pneumocócica, e máis tarde sinalouse que a morte podería ter sido provocada por unha infección derivada do VIH, xa que Martine era seropositiva.

## Obras 
O caso de Martine foi representado na obra teatral *Un trozo invisible de este mundo* escrita por Juan Diego Botto e interpretada por el mesmo e a actriz e cantante Astrid Jones.

As artistas Daniela Ortiz e Xose Quiroga realizaron o 12 de outubro de 2012 o vídeo "Homenaje a los caídos" no que se levou en procesión por Madrid unha imaxe de Samba Martine dende a Praza de Colón ata o Hospital 12 de outubro onde morreu.

## Notas
Rexión do Mármara

A **rexión do Mármara** (en turco, *Marmara Bölgesi*) é unha das sete rexións nas que se divide Turquía. Encóntrase no noroeste do país.

## Provincias 
* Provincia de Balıkesir
* Provincia de Bilecik
* Provincia de Bursa
* Provincia de Çanakkale
* Provincia de Edirne
* Provincia de Istanbul
* Provincia de Kırklareli
* Provincia de Kocaeli
* Provincia de Sakarya
* Provincia de Tekirdağ
* Provincia de Yalova
Borreiros, Ferreira, San Sadurniño

**Borreiros** é un lugar da parroquia de Ferreira no concello coruñés de San Sadurniño, na comarca de Ferrol. Segundo o INE, en 2025 tiña 16 habitantes (10 homes e 6 mulleres), o que supón un aumento en relación a 2011, cando tiña 7 habitantes.

A localidade está separada en **Borreiros** **de Abaixo** (con 3 habitantes en 2025, 2 homes e 1 muller) e en **Borreiros de Arriba** ou **Borreiros de Riba** (con 13 habitantes en 2025, 8 homes e 5 mulleres).

## Lugares e parroquias 
### Lugares de Ferreira 
### Parroquias de San Sadurniño 
## Notas
Couce da Fraga, Ferreira, San Sadurniño

**Couce da Fraga** é un lugar da parroquia de Ferreira no concello coruñés de San Sadurniño, na comarca de Ferrol. Segundo o padrón municipal, en 2011 non tiña ningún habitante, aínda que en 2024 xa tiña 1 habitante (1 muller).

## Notas 

## Lugares e parroquias 
### Lugares de Ferreira 
### Parroquias de San Sadurniño
As Filgueiras, Ferreira, San Sadurniño

**As Filgueiras** é un lugar da parroquia de Ferreira no concello coruñés de San Sadurniño, na comarca de Ferrol. Segundo o INE, en 2025 tiña 2 habitantes (1 home e 1 muller), o que supón unha diminución en relación a 2011, cando tiña 6 habitantes.

Está situado xunto a Felgueiras de Arriba (San Xurxo, Moeche).

## Toponimia 
O fitónimo galego *Filgueiras* provén do latín *filicariam*, derivado de *filicem*, e refírese a un lugar abondoso en fentos.

## Lugares e parroquias 
### Lugares de Ferreira 
### Parroquias de San Sadurniño 
## Notas 
## Véxase tamén 
### Outros artigos 
* Lugares de San Sadurniño
Guitarra solista

O termo **guitarra solista** (*Lead Guitar*, en inglés), é o equivalente en galego á "primeira guitarra", dentro dunha banda, xa sexa de rock ou de calquera outro estilo musical. A guitarra solista (ás veces chamada guitarra líder) é a que executa os sos cando un tema o require. Do mesmo xeito, guitarra rítmica (*Rhythm Guitar*, en inglés) equivale á "segunda guitarra". En grupos como The Rolling Stones non hai unha guitarra solista senón dous "guitarristas de riffs", que se reparten as intervencións segundo o tema o requira.
## Véxase tamén
### Outros artigos
*Lista de guitarristas solistas
Black Rain

"**Black Rain**" é unha canción da banda estadounidense de grunge Soundgarden, editada como sinxelo o 17 de agosto do 2010. O tema estreouse no número 24 da lista *Billboard Alternative Songs* e no 14 da *Billboard Rock Songs*. A canción aparece no álbum recompilatorio *Telephantasm* e no videoxogo musical *Guitar Hero: Warriors of Rock*. Tratase do primeiro ,sinxelo da banda dende 1997.

## Listaxe de cancións 
;Radio promo

;Vinilo de 7"
Sixto Aguirre

**Sixto de Aguirre Garín**, nado en Rianxo o 1 de setembro de 1901 e finado en Palas de Rei o 14 de agosto de 1936, foi un médico e político galego.

## Traxectoria 
[miniatura|esquerda|Retrato feito por [Camilo Díaz Baliño cando estiveron no cárcere de Santiago de Compostela.]]
Residía na aldea de Imo en Dodro. A súa casa familiar era unha mansión grande e suntuosa pero sen excesivos fastos, construída a fins do século XVIII polos seus devanceiros. Era fillo do avogado Alejandro Nicolás Aguirre del Río e María Dolores Garín. Sobriño do poeta Luís Aguirre del Río.

Viviu en Santiago de Compostela e estaba vinculado á Izquierda Republicana. Foi detido en Dodro e paseado con Camilo Díaz Baliño en Palas de Rei; o seu cadáver apareceu á beira da estrada nas proximidades do lugar de Saa.

## Notas 
## Véxase tamén 
### Bibliografía 
*
The Telephantasm

"**The Telephantasm**" é unha canción da banda estadounidense de grunge Soundgarden, editada como sinxelo o día 26 de novembro do 2010, coincidindo co venres negro dese ano. O tema aparece como canción extra da edición *deluxe* do recompilatorio *Telephantasm* ao mercalo en iTunes. A canción foi gravada principalmente durante as sesións do *Screaming Life* en 1987 e foi remesturada por Steve Fisk en 2010.

## Listaxe de cancións
Live to Rise

"**Live to Rise**" é unha canción da banda estadounidense de grunge Soundgarden, editada como sinxelo a través de iTunes e outras tendas dixitais o 17 de abril do 2012. O tema aparece na banda sonora da película *The Avengers*. Trátase da primeira canción de Soundgarden en ser enteiramente gravada e publicada dende que a banda se reformou no ano 2010, xa que "Black Rain" fora parcialmente gravada a comezos dos anos 90.
Been Away Too Long

"**Been Away Too Long**" é unha canción da banda estadounidense de grunge Soundgarden, editada como primeiro sinxelo do seu álbum *King Animal* o 27 de setembro do 2012.
José Antonio Boedo Núñez

**José Antonio Boedo Núñez**, nado en Oleiros en 1911 e finado na Coruña o 11 de setembro de 1937, foi un sindicalista galego.

## Traxectoria 
Fillo de José Boedo López. Albanel, foi directivo do Sindicato Único del Ramo de la Construcción da CNT e da súa Sección de Albañiles. Participou na tentativa de fuga do Portiño en marzo de 1937, sendo detido polos falanxistas pouco despois. Xulgado e condenado a pena de morte, foi fusilado na Coruña o 11 de setembro de 1937.

## Véxase tamén 
### Bibliografía 
* 

### Outros artigos 
* Pucho Boedo (irmán)
José Boedo

**José Boedo López**, nado en 1887 no concello de Oza (integrado posteriormente no concello da Coruña) e finado o 19 de agosto de 1936, foi un sindicalista galego.

## Traxectoria 
Viviu no barrio coruñés da Silva. Estivo vinculado ao Sindicato de Canteiros da Coruña, no que ocupou xa un cargo directivo á altura de 1918. Comezou a destacar publicamente e a intervir en actos públicos, como o multitudinario mitin que tivo lugar en agosto de 1923 na praza de touros da Coruña pedindo o indulto para o cabo Sánchez Barros, un coruñés que fora condenado a morte pola súa intervención nunha revolta popular en Málaga contra as levas para a guerra de África.

Durante os anos da II República foi un dos máis destacados militantes do seu sindicato, ao que representou en diversos comicios de ámbito galego, e mesmo ocupou cargos de responsabilidade na Federación Local Obreira da Coruña e no Comité Rexional da Confederación Nacional do Traballo (CNT). Foi tamén un dos fundadores do Ateneo Resplandor en el Abismo da Silva.

Despois do triunfo do golpe de Estado do 18 de xullo de 1936, foi detido e fusilado o 19 de agosto de 1936. A súa familia sufriu unha brutal represión; o seu fillo José Antonio Boedo Núñez foi fusilado o 11 de setembro de 1937. Outro dos fillos, Pucho Boedo, foi un cantante de sona.

## Véxase tamén 
### Ligazóns externas 
* Biografía na Comisión pola Recuperación da Memoria Histórica da Coruña
Manuel Gallego Durán

**Manuel Gallego Durán**, nado en Mugardos e finado no mesmo concello o 8 de agosto de 1936, foi un mergullador galego.

## Traxectoria 
Militante do Partido Republicano Radical Socialista. Foi asasinado en Mugardos xunto co seu irmán Antonio Gallego Durán o 8 de agosto de 1936 cando tiña 42 anos. O seu cadáver apareceu no lugar da Igrexa da parroquia de Piñeiro.

Foi pai de Clementina (1917-2003), Josefa (1919-2005), María de los Remedios (1928-1962), Juan e Guillermo Gallego Abeledo. A súa familia recibiu o alcume "Os Buzos", debido á súa profesión como mergullador.

## Notas
Dani Mateo

**Daniel Mateo Patau**, máis coñecido como **Dani Mateo**, nado o 1 de xuño de 1979 en Barcelona, é un cómico, actor e presentador de radio e televisión catalán. Actualmente traballa como colaborador do programa El Intermedio da cadea laSexta.

## Televisión 
**Noche sin tregua* (2004-2007)
**Fenómenos* (2007)
**La familia Mata* (2007-2009)
**Sé lo que hicisteis...* (2007-2011)
**Periodistas FC* (2010)
**El Intermedio* (2011-actualidade)
**El club de la comedia*

## Véxase tamén 
### Ligazóns externas 
* Paramountcomedy.es
* Blog de Paramountcomedy.es 
* Blog oficial de Dani Mateo
* Web de SLQH
Lista de monarcas de Navarra

200px|miniatura|right|Escudo do reino de Navarra.
Lista dos **monarcas do Reino de Navarra**.
## Reino de Navarra 
### Dinastía Arista-Íñiga 
### Dinastía Ximena 
### Casa de Champaña 
### Dinastía Capeta 
### Dinastía Évreux 
### Casa de Trastámara 
### Casa de Foix 
### Casa de Albret 
En 1512 Fernando o Católico conquista militarmente o reino de Navarra, que quedou incorporado á Coroa de Castela en 1515.

### Casa de Trastámara 
## División do reino 
## Notas 
## Véxase tamén 
* Reino de Navarra
* Historia de Navarra
* Baixa Navarra

### Ligazóns externas 
* Xenealoxía dos reis de Navarra
Elio Cruz

**Elio Cruz**, nado en Xibraltar en 1935 e finado no mesmo lugar o 14 de xuño de 2019, foi un dramaturgo xibraltareño, escribindo tanto en inglés como en llanito.

## Traxectoria
Foi un dos cofundadores do Theatre Group 56 xunto con Luis Azzopardi e Cecil Gomez, e autor das dúas obras máis exitosas representadas en Xibraltar: *La Lola se va pa Londre* e *Connie cama con camera en el comedor*, ambas as dúas na década de 1960.
## Obras teatrais 
* *La Lola se va pa Londre* (1966): comedia en dúas partes e sete actos
* *Connie cama con camera en el comedor* (1969): comedia en dúas partes e dez actos
* *Cuando la Lola regrese de Londres*

## Notas 
## Véxase tamén 
### Bibliografía 
* Fierro Cubiella, Eduardo (1997). *Gibraltar, aproximación a un estudio sociolingüístico y cultural de la Roca*. Cádiz: Universidad, Servicio de Publicaciones. P. 77. ISBN 84-7786-440-3

### Ligazóns externas 
* Un oasis en el desierto
Batalla de Gaza de 2007

A **Batalla de Gaza** (en árabe: **معركة غزّة**) foi un conflito militar entre Hamas e Fatah que tivo lugar entre o 7 e 15 de xuño de 2007, na Franxa de Gaza. Despois de gañar as eleccións lexislativas palestinas en 2006, Hamás formou o Goberno de Unidade Nacional con Fatah en marzo de 2007, liderado por Ismail Haniyeh. Os combates entre milicianos de Fatah e Hamas continuaron, chegando a morrer máis de 100 combatentes nunha semana.

En xuño de 2007, os combatentes Hamas tomaron o control na Franxa de Gaza e eliminaron as oficinas de Fatah o que levou ao presidente da Autoridade Nacional Palestina, Mahmoud Abbas, a disolver o goberno e establecer o estado de emerxencia. Haniyeh foi destituído e Abbas gobernou Gaza e Cisxordania por decreto presidencial.

O CICR estima que morreron polo menos 118 persoas e máis de 550 foron feridas durante os combates.

## Notas
Andrés Rodríguez

**Andrés Guillermo Rodríguez Fernández**, nado o 27 de febreiro de 1981 en San Xoán, é un ex xogador profesional de baloncesto portorriqueño. Cunha estatura de 1,84 metros xoga na posición de base.

## Palmarés 
;Olimpia Ljubljana
* Liga eslovena: 2004-05
* Copa eslovena: 2004-05

;Criollos de Caguas
* Liga Portorriqueña: 2006-07

;Obradoiro CAB
* Copa Príncipe de Asturias: 2010-11
* Ascenso á Liga ACB: 2010-11

## Véxase tamén 
### Ligazóns externas 
* Perfil na web oficial da ACB 
*Perfil na web oficial da FEB
Rexión do Sueste da Anatolia

A **rexión do Sueste de Anatolia** (en ) é unha das sete rexións nas que se divide Turquía. Atópase no sueste desta.

## Provincias 
* Provincia de Adıyaman
* Provincia de Batman
* Provincia de Diyarbakır
* Provincia de Gaziantep
* Provincia de Kilis
* Provincia de Mardin
* Provincia de Şanlıurfa
* Provincia de Siirt
* Provincia de Şırnak
Rexión da Anatolia Central

A **rexión da Anatolia Central** (en ) é unha das sete rexións nas que se divide Turquía. Atópase no centro desta.

## Provincias 
* Provincia de Aksaray
* Provincia de Ankara
* Provincia de Çankırı
* Provincia de Eskişehir
* Provincia de Karaman
* Provincia de Kayseri
* Provincia de Kirikkale
* Provincia de Kırşehir
* Provincia de Konya
* Provincia de Nevşehir
* Provincia de Niğde
* Provincia de Sivas
* Provincia de Yozgat
Rexión da Anatolia Oriental

A **rexión da Anatolia Oriental** (en ) é unha das sete rexións nas que se divide Turquía. Atópase no leste desta.

## Provincias 
* Provincia de Ağrı
* Provincia de Ardahan
* Provincia de Bingöl
* Provincia de Bitlis
* Provincia de Elazığ
* Provincia de Erzincan
* Provincia de Erzurum
* Provincia de Hakkâri
* Provincia de Iğdır
* Provincia de Kars
* Provincia de Malatya
* Provincia de Muş
* Provincia de Van
Rexión do Mediterráneo

A **rexión do Mediterráneo** (en turco, *Akdeniz Bölgesi*) é unha das sete rexións nas que se divide Turquía. Atópase no sur desta.

## Provincias 
* Provincia de Adana
* Provincia de Antalya
* Provincia de Burdur
* Provincia de Hatay
* Provincia de Isparta
* Provincia de Kahramanmaraş
* Provincia de Mersin
* Provincia de Osmaniye
Rexión do Mar Negro

A **rexión do Mar Negro** (en turco, *Karadeniz Bölgesi*) é unha das sete rexións nas que se divide Turquía. Atópase no norte desta.

## Provincias 
* Provincia de Amasya
* Provincia de Artvin
* Provincia de Bartın
* Provincia de Bayburt
* Provincia de Bolu
* Provincia de Çorum
* Provincia de Düzce
* Provincia de Giresun
* Provincia de Gümüşhane
* Provincia de Karabük
* Provincia de Kastamonu
* Provincia de Ordu
* Provincia de Rize
* Provincia de Samsun
* Provincia de Sinope
* Parte da provincia de Sivas 
* Provincia de Tokat
* Provincia de Trebisonda
* Provincia de Zonguldak
Rexións de Turquía

miniatura|right|500px|Mapa de Turquía coa división rexional.
As **rexións de Turquía** (en turco, *bölge*) son sete. A súa finalidade non é administrativa, simplemente se consideran con fins estatísticos.

## Rexións 
*Anatolia Central
*Anatolia Oriental
*Anatolia Suroriental
*Exeo
*Mar Negro
*Mármara
*Mediterráneo

## Véxase tamén 
*Subdivisións de Turquía
O detective Conan: Explosión no rañaceos

é un filme de animación baseado no anime *O detective Conan*. No Xapón, a estrea deste filme produciuse nos cinemas o 19 de abril do 1997.

En galego, estreouse na TVG o 25 de decembro do 2012.

## Sinopse 
Todos os homes buscan a perfección... Mais, que acontece se este desafío te conduce ata a mesma morte?

O pequeno e inocente estudante Shinichi Kudo, baixo o sobrenome de Conan, é desafiado por un terrorista de moito caletre que planeou unha grande ameaza sobre unha cidade grande e moi poboada. Na busca do delincuente, Conan deberá pasar por unha serie de probas complicadas e emocionantes, pero ao ser un gran detective, logra centrar as súas sospeitas nunha soa persoa.

Conan recibe un convite a unha festa dun sobranceiro arquitecto, que basea os seus deseños na simetría. Aceptando a invitación, e despois de resolver unha adiviña, Conan e a súa amiga Ran visitan a galería do arquitecto.

Logo dunha semana, Ran cítase con Shinichi. Mentres espera no vestíbulo do cine, unha gran cantidade de explosivos plásticos estoupa. Isto continúase cunha serie de ataques incendiarios. Co seu maxín e as súas ferramentas de detective, Conan deberá salvar tamén os seus amigos dunha avioneta de xoguete no parque. E despois, recibirá unha chamada do culpable que lle conta que hai unha serie de explosivos en varios puntos estratétixos da rede de ferrocarrís. A vida de Ran está en perigo! Ao decatarse do próximo obxectivo das explosións, Conan corre para o cine; porén, unha sección do edificio xa estoupara. Conan sortea os cascallos para intentar rescatar a Ran, que está dentro atrapada. No momento no que acontece outra explosión deberá tomar unha decisión e cortar un dos dous cables finais para salvar as vidas de todos.

## Dobraxe 
* **Estudio:** SODINOR S.A.
* **Data:** 2012.
* **Dirección:** Alfonso Valiño e Matías Brea.
* **Tradución:** María Alonso Seisdedos.
* **Elenco da dobraxe:**

## Música 
A canción empregada na versión orixinal como tema de peche é "Happy Birthday" ("Feliz aniversario"), interpretada por Kyoko.

Os temas da música de fondo foron compostos por Katsuo Ono, e serían utilizados na serie orixinal a partir do ano 1998.

## Véxase tamén
Rexión do Exeo

A **rexión do Exeo** (en turco, *Ege Bölgesi*) é unha das sete rexións nas que se divide Turquía. Atópase na parte occidental desta, rodeada polo mar Exeo (*Ege Denizi*) polo oeste, a rexión do Mármara polo norte, a rexión do Mediterráneo polo sur e sueste e pola rexión da Anatolia Central polo leste.

## Provincias 
* Provincia de Afyonkarahisar
* Provincia de Aydın
* Provincia de Denizli
* Provincia de Esmirna
* Provincia de Kütahya
* Provincia de Manisa
* Provincia de Muğla
* Provincia de Uşak
Provincia de Afyonkarahisar

**Afyonkarahisar** é unha provincia (en turco: *iller*) do suroeste de Turquía, situada na rexión (*bölge*) do Exeo (en turco: *Ege Bölgesi*) con 14.314&nbsp;km² de superficie e 701.326 habitantes no 2009.
A súa capital é Afyonkarahisar.

## Distritos 
* Başmakçı
* Bayat
* Bolvadin
* Çay
* Çobanlar
* Dazkırı
* Dinar
* Emirdağ
* Evciler
* Hocalar
* İhsaniye
* İscehisar
* Kızılören
* Sandıklı
* Sultandağ
* Şuhut

[miniatura|Igrexas [Imperio Bizantino|bizantinas escavadas na rocha en Ayazini, distrito de İhsaniye.]]

## Notas
Amós

[miniaturadaimagem|*O profeta Amós*, de [Gustave Doré]]
**Amós** foi un profeta menor do Antigo Testamento, autor do Libro de Amós, que viviu no reino de Xudá no século VIII a.C.
## Traxectoria 
Amós era un pastor e cultivador de figos de sicómoro, a partir do 750 a.C. comezou a súa carreira profética no norte de Israel, en especial nas cidades de Samaria e Bet-El, denunciou con estilo directo e rudo a idolatría, as inxustizas sociais, a inmoralidade ética e o culto corrupto reducido á exterioridade. O seu ataque os sacerdotes e poderosos provocoulle numerosos inimigos e acusado polo sacerdote Amasías foi expulsado do templo de Bet-El.
Provincia de Ağrı

**Ağrı** é unha provincia do nordeste de Turquía, situada na rexión da Anatolia Oriental con 11.376&nbsp;km² de superficie e 537.665 habitantes no ano 2009.

## Distritos
* Ağrı
* Diyadin
* Doğubayazıt
* Eleşkirt
* Hamur
* Patnos
* Taşlıçay
* Tutak

[miniatura|O [palacio de İshak Paşa, no distrito de Doğubeyazıt.]]

## Notas
Death Cab for Cutie

**Death Cab for Cutie** é unha banda estadounidense de rock alternativo formada en Bellingham, Washington no ano 1997. Está composta por Ben Gibbard (voces, guitarra, piano), Chris Walla (guitarra, teclados), Nick Harmer (baixo) e Jason McGerr (batería). A música de Death Cab for Cutie foi etiquetada como indie rock, indie pop, emo e rock alternativo, e destaca polo seu uso de instrumentos pouco convencionais e polo característico estilo lñirico de Gibbard. A banda publicou sete álbums de estudio, cinco EPs, e unha demo ata a data. O seu nome está collido dunha canción de The Bonzo Dog Doo-Dah Band interpretada na película dos Beatles de 1967 *Magical Mystery Tour*.

## Discografía 
## Véxase tamén 
### Ligazóns externas 
* Páxina oficial
Gloss Drop

***Gloss Drop*** é o segundo álbum de estudio da banda estadounidense de rock experimental Battles, publicado o 5 de xuño do 2011 a través do selo Warp Records. Trátase do seu primeiro lanzamento dende a partida de Tyondai Braxton. A meirande parte do traballo é instrumental, pero varios convidados proporcionaron as voces para un feixe de temas, entre eles o músico electrónico Gary Numan e a membro de Blonde Redhead Kazu Makino.

"Ice Cream" foi o primeiro sinxelo editado do álbum, aparecendo o 23 de maio de 2011 tanto en formato dixital como en vinilo de 12 polgadas. O vinilo limitouse a unha edición de 3 000 copias, lanzadas en tres distintos "sabores", "amorodo" (vinilo de cor rosa), "vainilla" (crema), e "chocolate" (marrón). O colectivo de directores barcelonés CANADA produciu un vídeo para o sinxelo. Este inclúe a cara B "Black Sundome" e unha versión instrumental de "Ice Cream". O segundo sinxelo lanzado foi "My Machines", con Gary Numan, que apareceu en formato dixital e en vinilo cunha versión instrumental da canción e unha versión descartada do álbum, "A.M. Gestalt". 

## Listaxe de cancións 
## Notas
The Rip Tide

***The Rip Tide*** é o terceiro álbum da banda estadounidense de indie folk Beirut, editado o 2 de agosto do 2011 a través do selo Pompeii Records. O disco acadou o posto 80 na lista *Billboard 200* e recibiu críticas mi positivas.

## Listaxe de cancións 
Todos os temas compostos por Zach Condon.
# "A Candle's Fire" - 3:19
# "Santa Fe" - 4:14
# "East Harlem" - 3:59
# "Goshen" - 3:20
# "Payne's Bay" - 3:48
# "The Rip Tide" - 4:26
# "Vagabond" - 3:19
# "The Peacock" - 2:26
# "Port of Call" - 4:21
Bóveda de canón

esquerda|miniatura|Esquema dunha bóveda de canón sobre catro columnas.
[miniatura|Bóveda de canón con arcos faixóns na [catedral de Santiago de Compostela.]]
A **bóveda de canón** é aquel tipo de bóveda xerada polo desprazamento dun arco de medio punto ao longo dun eixo lonxitudinal. O seu emprego ten como resultante un pulo horizontal considerable, que se absorbe mediante a utilización de contrafortes ou muros de contención. Empregouse para cubrir espazos lonxitudinais, como as naves das igrexas e os seus transeptos. Utilizábana na arquitectura romana e despois na románica. Cando os arcos de medio punto evolucionaron estilisticamente a arcos apuntados, as bóvedas de canón tamén seguiron a mesma tendencia, por iso apareceron logo as de carácter apuntado e finalmente abandonouse en beneficio da de bóveda de aresta que empregaba menos material cunhas prestacións moi superiores de luz.  
Polo xeral, tódalas bóvedas xeradas por un arco directriz son de canón, se é rebaixado a bóveda é de canón rebaixado e se é oxival será unha bóveda de canón apuntado. Este tipo de bóvedas van xeralmente reforzadas por un tipo de arcos denominados faixóns.
## Véxase tamén
Four

***Four*** é o cuarto álbum da banda inglesa de indie rock Bloc Party, editado o 20 de agosto de 2012 a través do selo independente Frenchkiss Records. O disco estivo dispoñible enteiramente en *streaming* a semana anterior ao seu lanzamento a través da páxina web do grupo. O álbum foi producido por Alex Newport, que tamén produciu o EP *Wreckonomics*, de Young Legionnaire, o proxecto paralelo do baixista Gordon Moakes.

## Listaxe de cancións
Beach House

**Beach House** é un dúo estadounidense de dream pop procedente de Baltimore, Maryland e formado no ano 2004. A banda está composta por Victoria Legrand (voz, teclado) e Alex Scally (voz, guitarra). O primeiro álbum do grupo, o auto-titulado *Beach House* (2006), foi aclamado pola crítica, e foi seguido por *Devotion* no ano 2008. O seu terceiro traballo, *Teen Dream*, apareceu en xaneiro do 2010 con boas críticas e éxito comercial e posteriormente editaron *Bloom* no ano 2012. En 2015 a banda publicou dous novos álbums, *Depression Cherry* e *Thank Your Lucky Stars*. O seu derradeiro traballo é *7*, aparecido en maio de 2018.

## Discografía 
## Véxase tamén 
### Ligazóns externas 
* Páxina oficial
* Perfil da banda en Facebook
Lago Inari

O **lago Inari** (, , , , , ) é un lago de Laponia, o terceiro maior pertencente a Finlandia preto do Círculo Ártico no concello de Inari, está a 117-119 metros de altura e ten unha supercie de 1040,28&nbsp;km² cunha fondura media de 14,3 metros e máxima de 95, permanece conxelado de novembro ata primeiros de xuño. No interior da illa hai numerosas illas, concretamente 3318, as máis coñecidas son Hautuumaasaari, que os saamis utilizaron como cemiterio e Ukonkivi (*Äijih* en inari) lugar utilizado historicamente para sacrificios.

## Notas
Aamulehti

**Aamulehti** (en galego **Xornal da Mañá**), é un xornal finlandés propiedade desde 1998 ao grupo Alma Media e publicado na cidade de Tampere.

## Historia
Apareceu o 3 de decembro de 1881 durante o goberno ruso sobre Finlandia e os seus obxectivos eran fortalecer a posición da lingua e do pobo de Finlandia. Ata 1992 estivo aliñado co Partido da Coalición Nacional e desde entón é neutral. Pola súa tiraxe, 130&nbsp;081 exemplares por día (2011), é o segundo diario do país despois do *Helsingin Sanomat*. Publica catro suplementos semanais: *Valo* dedicado ao entretemento, os venres, *Moro* dedicado á cultura de Tampere os xoves, e *Asiat* e *Ihmiset* os domingos.
Gumersindo Rodríguez Costas

**Gumersindo Rodríguez Costas**, coñecido como **Santiaguiño**, nado en Tui e finado en Pontevedra o 11 de agosto de 1936, foi un industrial e sindicalista galego.

## Traxectoria 
Panadeiro de profesión, era o líder da CNT en Tui. Colaborou en *¡¡Tierra!!*. Cando as tropas nacionais entraron en Tui, os seus compañeiros tiñan preparada unha lancha para fuxir en Baiona, pero Gumersindo decidiu quedar. Fusilárono no Monte Aloia xunto a outros republicanos e guindárono nunha fosa. Ferido de bala na cabeza, o crego don Basilio, descubrindo que seguía vivo antes de soterralo, mandou que o enviasen ao Hospital Provincial de Pontevedra. Quedou cego e estábase recuperando, pero envelenárono e morreu días despois.

## Notas 
## Véxase tamén 
### Bibliografía 
* Briallos, Antón (2003). "Vigo 1936. La contribución libertaria a la resistencia contra el alzamiento militar de 1936 en Vigo" Ateneu Libertário Ricardo Mella .

### Ligazóns externas 
* Os rostros soterrados do franquismo
Aapo Ilves

**Aapo Ilves** (en võro: **Ilvese Aapo**), nado o 20 de outubro de 1970 en Räpina, é un escritor estoniano que escribe en estoniano, võro e seto.

## Traxectoria 
Compo letrista escribiu as letras de dúas cancións que Estonia enviou a Eurovisión "Tii" en 2004 e *Kuula* en 2012. Contribuíu con varios xornais estonianos, como o infantil *Täheke* e co único periódico en lingua võro *Uma Leht*.

### Poesía 
* "No Vot!" (Innocent Books 1996')
* "Üks pedajas" (Eesti Kostabi $eltsi Kaasaegse Kirjanduse Keskus 1998)
* "Tulen öösel sulle koju" (Väike Kirjastaja 2009)
* "Isa sokk on matkasell" (Ilmapress 2012)

### Prosa 
* "Ema on kajaka juures" (Väike Kirjastaja 2001)
* "Tapu asemel sõime" (Väike Kirjastaja 2003)
* "Muinasjutud lastele ja suurtele" (Futuprint 2012, illustreerinud Regina Lukk-Toompere)

### Teatro 
* *Räpina triloogia*
* "Ööpik Võhandu kaldalt" (Väike Kirjastaja 2002)
* "Wõõbsu palas!" (Väike Kirjastaja 2003)
* "Sillapää Ossi kronika" (Väike Kirjastaja 2004)
* "Meie elame Võrus!" (con Kalev Kudu e Veiko Märka; 2004 )
* "Sanna takah tiigi man" (Tartus Vilde Teatri 2005,)
* "Pristan" koos Olavi Ruitlasega, (Väike Kirjastaja 2008)
Gumersindo Rodríguez Casales

**Gumersindo Rodríguez Casales**, nado na Picoña (Salceda de Caselas) en abril de 1886 e finado en Tui o 21 de outubro de 1936, foi un chofer e político galego.

## Traxectoria 
Foi secretario da Federación Agraria de Ponteareas. Marchou a Buenos Aires en novembro de 1919. Cando retornou, mercou en 1925 unha camioneta para dedicarse ao transporte de mercancías e viaxeiros. Mercou unha nova camioneta con Serafín Fernández Vaqueiro en febreiro de 1930. Foi secretario da sociedade de agricultores e canteiros Solidaridad de San Xurxo de Salceda e militou na CNT. En xuño de 1934 foi elixido vicesecretario da agrupación de Izquierda Republicana de Salceda de Caselas.

Co golpe de Estado do 18 de xullo de 1936 foi detido nos primeiros días de agosto con Venancio Pérez Lemos por unha patrulla de falanxistas e gardas cívicos de Salceda de Caselas. Xulgados por rebelión militar en consello de guerra celebrado en Vigo o 12 de outubro, foron condenados a pena de morte. Foron executados en Tui o 21 de outubro de 1936.
## Notas 
## Véxase tamén 
### Bibliografía 
*
### Outros artigos 
* Represión franquista en Galicia
Gumersindo Rodríguez

Co nome de **Gumersindo Rodríguez** podemos referirnos a:

***Gumersindo Rodríguez Costas**, sindicalista de Tui (m. 1936).
***Gumersindo Rodríguez Casales**, político de Salceda de Caselas (1887-1936).
***Gumersindo Rodríguez Liz**, político do PPdeG, alcalde do Páramo (n. 1951).
Ara (aves)

***Ara*** é un xénero de aves da familia dos psitácidos, como todos os guacamaios habitan as selvas húmidas da zona neotropical. Son grandes papagaios dotados con peteiros fortes e curtos, ás longas e estreitas e plumaxe vivamente colorida. Todos teñen unha característica zona desprovista de plumas ao redor dos ollos e non presentan dimorfismo sexual.

## Especies 
Hai 8 especies vivas:
* *Ara ambiguus*.
* Guacamaio azul e amarelo: *Ara ararauna*
* *Ara chloropterus*
* *Ara glaucogularis*
* *Ara macao*.
* *Ara militaris*.
* *Ara rubrogenys*
* *Ara severus*.	
En época histórica extinguíronse algunhas especies nas Antillas:
* *Ara tricolor*.
* *Ara autocthones*.
Outras especies extintas son máis difíciles de determinar se eran realmente especies ou subespecies:
* *Ara martinica*.
* *Ara erythrura*. 
* *Ara guadeloupensis*. 
* *Ara erythrocephala*. 
* *Ara gossei*. 
* *Ara atwoodi*.

## Notas 
## Véxase tamén
José Villaverde

Co nome de **José Villaverde** podemos referirnos a:

***José Villaverde Cendón**, canteiro e político galego de Pontevedra.
***José Villaverde Míguez**, sindicalista de Santiago de Compostela (1905-1936).
***José Villaverde Trillo**, político de Noia (1900-1936).

***José Villaverde Velo**, sindicalista de Santiago de Compostela (1894-1936).
José Villaverde Míguez

**José Villaverde Míguez**, nado en Santiago de Compostela en 1905 e finado no Vilar (Artes, Carballo) o 2 de setembro de 1936, foi un mecánico e político galego.

## Traxectoria 
Co golpe de Estado do 18 de xullo de 1936 foi paseado coa súa muller Consuelo Otero Rial. O seu cadáver apareceu no Vilar (Artes).

## Vida persoal 
Casou con Consuelo Otero Rial en marzo de 1936.

## Notas
Saa, Meixide, Palas de Rei

**Saa** é un lugar da parroquia de Meixide no concello de Palas de Rei. Segundo o Instituto Galego de Estatística, en 2021 tiña 21 habitantes, dos cales 10 eran homes e 11 eran mulleres, o que supón unha diminución con respecto ao ano 1999 cando tiña 32 habitantes.

## Lugares e parroquias 
### Lugares de Meixide 
### Parroquias de Palas de Rei 
## Notas
O Xestal, Ferreira, San Sadurniño

**O Xestal** é un lugar da parroquia de Ferreira no concello coruñés de San Sadurniño, na comarca de Ferrol. Segundo o INE, en 2025 tiña 3 habitantes (1 home e 2 mulleres), o que supón unha diminución en relación a 2011, cando tiña 4 habitantes.

## Lugares e parroquias 
### Lugares de Ferreira 
### Parroquias de San Sadurniño 
## Notas
Pavel Pumprla

**Pavel Pumprla**, nado o 13 de xuño de 1986, é un xogador profesional de baloncesto checo que xoga para o ČEZ Basketball Nymburk checo. Cunha estatura de 2,01 metros xoga na posición de ala.

## Traxectoria 
O 6 de agosto de 2012, anunciouse a súa fichaxe polo Obradoiro CAB. O 28 de xullo de 2014, o equipo santiagués e Pumprla chegaron a un acordo para a ampliación do contrato do xogador checo durante un ano máis.

O 10 de febreiro de 2016, anunciouse a fichaxe de Pumprla polo CB Estudiantes da Liga ACB.

## Notas 
## Véxase tamén 
### Ligazóns externas 
* Perfil en ACB.com
Lapa

O termo **Lapa** pode referirse a:

***Lapa**, molusco univalvo mariño (*Patella vulgata*), que vive pegado ás rochas, copo, cuco, lámparo. Por extensión, persoa inoportuna e molesta;
***Lapa** ou **tobo**, burato que fan debaixo da terra certos animais para viviren ou refuxiárense nel. Cova, pala, paleira, toba, tobal, tobeira;
***Lapa**, en química, masa gasosa incandescente que se eleva dun corpo que arde e que produce luz e calor, chama.

Como topónimo, pode referirse a:

;En Galiza
***Lapa**, lugar da parroquia de Vigo, no concello de Cambre;
***Lapa**, lugar da parroquia de Veigue, no concello de Sada;
***A Lapa**, lugar da parroquia de Santa Cruz do Valadouro, no concello do Valadouro;
***Pordelapa**, lugar da parroquia de Abelenda, no concello de Avión.

## Véxase tamén
### Outros artigos
***Lapas**, lugar da parroquia de Ferreira, no concello de San Sadurniño.
Aare Laanemets

**Aare Laanemets**, nado o 6 de febreiro de 1954 e finado o 28 de outubro de 2000, foi un actor de teatro e cine e director de teatro estoniano.

## Traxectoria 
Aare estudou na escola de teatro do Conservatorio de Talín estudando con Voldemar Panso e tras acabar en 1976 entrou na compañía do Teatro Dramático Estoniano, onde permaneceu ata 1983 para pasar ao Teatro Endla de Pärnu. En total representou máis de 40 papeis no teatro e musicais e dirixiu 11 pezas, delas 5 para o público infantil. En cine apareceu en máis de vinte películas, no de lingua rusa salienta o seu papel en *Ostrov sokrovishch* (1971) baseada na novela de Robert Louis Stevenson, *A illa do tesouro* e en estoniano o seu traballo na triloxía de Arvo Kruusement.
Lapas, Ferreira, San Sadurniño

**Lapas** é un lugar da parroquia de Ferreira no concello coruñés de San Sadurniño, na comarca de Ferrol. Segundo o padrón municipal, en 2011 non tiña ningún habitante, aínda que en 2024 xa tiña 8 habitantes (3 homes e 5 mulleres).

## Notas 

## Lugares e parroquias
### Lugares de Ferreira
### Parroquias de San Sadurniño
## Notas
## Véxase tamén
### Outros artigos
*Lapa.
*A Lapa.
Enrique Jaso González

[miniatura|300px|Retrato de familia dos Jaso: [Enrique Jaso Paz (sentado no chan); Josefa Martínez San Juan (sentada na cadeira); a filla máis vella, Evangelina Jaso González, con cabeleira; o rapaz, Enrique Jaso González (ambos os dous son o froito do primeiro matrimonio do pai); outra nena máis nova, Josefita (no chan, acariñando ao can); e Loliña, no colo da nai.]]
**Enrique Jaso González**, nado en 1916 e finado no Rosal o 12 de agosto de 1936, foi un republicano galego.

## Traxectoria 
Fillo de Enrique Jaso Paz. Coa sublevación do 18 de xullo de 1936 o seu pai foi asasinado. Foi paseado preto de San Miguel de Tabagón.

## Véxase tamén 
### Outros artigos 
* Evangelina Jaso González (irmá)
Sístole

**Sístole** pódese referir a:

* Movemento cardíaco que pode ser:
** **Sístole auricular**
** **Sístole ventricular**
* **Sístole (figura literaria)**
Enrique Jaso

Co nome de **Enrique Jaso** podemos referirnos a:

***Enrique Jaso Paz**, agrarista e político galego (1879-1936).
***Enrique Jaso González**, republicano galego, fillo do anterior (1916-1936).
***Enrique Jaso Mendoza**, pedagogo mexicano especializado en ópera (1928-2011).
Consuelo Otero Rial

**Consuelo Otero Rial**, nada en Santiago de Compostela en 1912 e finada no Vilar (Artes, Carballo) o 2 de setembro de 1936, foi unha republicana galega.

## Traxectoria 
Co golpe de Estado do 18 de xullo de 1936 foi paseada co seu home José Villaverde Míguez. O seu cadáver apareceu no Vilar (Artes, Carballo).

## Vida persoal 
Casou con José Villaverde Míguez en marzo de 1936.
## Notas
Sístole ventricular

miniatura|Sístole ventricular.
A **sístole ventricular** é a contracción do tecido muscular cardíaco ventricular.

Esta contracción implica un aumento da presión no interior dos ventrículos e a conseguinte exección do sangue que este contén. Impídese que o sangue recúe cara ás aurículas mediante o aumento de presión, que pecha as válvulas mitral e tricúspide. O sangue sae polas arterias pulmonares e aorta. Estas tamén teñen as chamadas válvulas sigmoides, que evitan o refluxo do sangue.
Hidráulica

miniatura|300px|A hidráulica relacionada con outros campos de estudo.
A **hidráulica** é unha rama da física e da enxeñaría que se encarga do estudo das propiedades mecánicas dos fluídos.

A palabra *hidráulica* vén do grego ὑδϱαυλικός *hydraulikós* que, á súa vez, vén de "tubo de auga", palabra composta por ὕδωϱ *hýdor*, "auga" e αὐλός *aylós*, "tubo".

A hidráulica, aplicación da mecánica de fluídos en enxeñaría, usa dispositivos que funcionan con líquidos, polo xeral auga e aceite.

## Véxase tamén 
### Outros artigos 
* Batán (máquina)
* Bomba hidráulica
* Canle (enxeñería)
* Comporta
* Enerxía hidráulica
* Hidrodinámica
* Hidrostática
* Máquina de fiar hidráulica
* Máquina hidráulica 
* Molle
* Nora (máquina hidráulica) 
* Oleohidráulica
* Pneumática
* Prensa hidráulica
A Praza, Ferreira, San Sadurniño

**A Praza** é un lugar da parroquia de Ferreira no concello coruñés de San Sadurniño, na comarca de Ferrol. Segundo o INE, en 2025 tiña 3 habitantes (1 home e 2 mulleres), o que supón unha diminución en relación a 2011, cando tiña 5 habitantes.

## Lugares e parroquias 
### Lugares de Ferreira 
### Parroquias de San Sadurniño 
## Notas
Desfiladeiro do Aar

150px|miniaturadaimagem|Vista do desfiladeiro desde lonxe
O **desfiladeiro do Aar** localízase no concello de Meiringen no Oberland bernés (Suíza), formouse hai 10.000 anos na fin da Idade de Xeo, ao correr as augas torrenciais procedentes do desxeo dos glaciares que se estaban desxeando, formando unha fonda fenda de 180 metros na rocha calcaria, por esta pasaxe de 1400 metros corre o río Aar. Está aberta ao público desde 1889 cando se construíren ramplas que permitían acceder a el, converténdose nun popular destino turístico.

miniaturadaimagem|Interior do desfiladeiro
O Pontigo

O topónimo **O Pontigo** pode referirse a:

;En Galiza
***O Pontigo**, lugar da parroquia de San Tomé de Lourenzá, no concello de Lourenzá;
***O Pontigo**, lugar da parroquia de Galegos, no concello de Riotorto;
***O Pontigo**, lugar da parroquia de Galdo, no concello de Viveiro.

## Véxase tamén
### Outros artigos
***Os Pontigos**, lugar da parroquia de Ferreira, no concello de San Sadurniño;
***O Pontigal**, lugar da parroquia de Trabada, no concello de Trabada.
Vida Agraria (Tui)

***Vida Agraria*** foi un periódico editado en Tui entre 1922 e 1923.

## Historia e características 
Subtitulado *Boletín Oficial de la Federación Agraria Judicial del Partido de Tuy*, apareceu en marzo de 1922. O seu director foi Jenaro Carrera, substituído despois por Enrique Jaso Paz. De periodicidade mensual, deixou de publicarse a finais de 1922 para reaparecer en xaneiro de 1923 unha vez liberados os dirixentes das sociedades agrarias detidos a consecuencia dos sucesos de Guillarei. A súa liña, próxima ao obreirismo local, é contraria ao sistema foral, con críticas a Mariano Ordóñez García e a *La Integridad*. O último número coñecido (o 20) corresponde a novembro de 1923.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia de Pontevedra
Modelo matemático

En ciencias aplicadas, un **modelo matemático** é un dos tipos de modelos científicos que emprega algún tipo de formulismo matemático para expresar relacións, proposicións substantivas de feitos, variábeIs, parámetros, entidades e relacións entre variábeis e/ou entidades ou operacións, para estudar comportamentos de sistemas complexos ante situacións difíciles de observar na realidade.

O termo **modelización matemática** utilízase tamén en deseño gráfico cando se fala de modelos xeométricos dos obxectos en dúas ou en tres dimensións.

O significado de *modelo matemático* en matemática fundamental porén é algo diferente. En concreto, en matemáticas trabállase con modelos formais. Un **modelo formal** para unha certa teoría matemática é un conxunto sobre o que definiron un conxunto de relacións unarias, binarias e trinarias, que satisfai as proposicións derivadas do conxunto de axiomas da teoría. A rama da matemática que se encarga de estudar sistematicamente as propiedades dos modelos é a **teoría de modelos**.

## Véxase tamén 
### Bibliografía 
* Ríos, Sixto (1995): *Modelización*. Madrid: Alianza Editorial. ISBN 978-84-206-2822-6.
* Stewart, James (2002): *Cálculo, Trascendentes Tempranas*. 4ª ed. México: Ed. Thomson Learning. ISBN 9706861270.

### Outros arttigos 
### Ligazóns externas 
* Tipos de modelos matemáticos  Consultada o 25/12/2012.
* Modelación Matemática  Consultada o 25/12/2012.
Energetic Particles Explorer

**Energetic Particles Explorer**, ou abreviadamente **EPE**, e tamén coñecido como **S 3**, foi o nome dun modelo de satélites artificiais estadounidense pertencente ó programa Explorer e adicado ó estudo dos raios cósmicos, o vento solar, e o campo magnético terrestre e interplanetario.

En total lanzáronse catro satélites da serie EPE, todos exitosos e lanzados desde a base de Cabo Cañaveral, o primeiro mediante un foguete Delta, os dous seguintes mediante foguetes Delta A e o último mediante un Delta C.

## Historial de lanzamentos 
## Notas
Universidade de Aarhus

A **Universidade de Aarhus** é unha universidade pública localizada na cidade de Aarhus (Dinamarca)  fundada en 1928, é despois da Universidade de Copenhaguen a segunda universidade máis antiga do país e a maior con 43.600 estudantes e 11380 traballadores en 2012, logo de se unir coa Escola de Enxeñería de Aarhus. Divídese en catro áreas principais: ciencia e tecnoloxía, artes, negocios e ciencias sociais e saúde.
Li Hui

**Liu Hui** 劉徽 foi un matemático chinés que viviu durante o reinado de Wei.

## Traxectoria 
No ano 263 editou un libro que compuxera en torno ao inicio da era, coñecido como *Jiuzhang Suanshu* ou *Os nove capítulos da arte matemática*, xunto con comentarios moi importantes. Esta obra chegou a ser un dos libros chineses máis famosos no dominio das matemáticas, o gran clásico sobre o que traballaron as xeracións posteriores.

Nos seus comentarios Liu presenta, entre outras cousas, 
* unha estimación do número π a 3,14159 obtida cun algoritmo que aplica iterativamente, e a suxestión de que 3,14 é unha moi boa representación desta constante (a súa estimación realizouna de forma similar á que fixera Arquimedes, considerando un polígono de 192 lados), 
* o resultado de que a área dun círculo é a metade da súa circunferencia multiplicada pola metade do diámetro,
* a regra de dupla falsa posición,
* a análise de sistemas de ecuacións lineais simultáneas, e 
* resultados sobre a área de figuras como o prisma, a pirámide, o tetraedro, o cilindro ou o cono.

Non logrou determinar o volume da esfera, pero escribiu: "deixemos o problema a quenquera que poida decir a verdade ao respecto".
## Véxase tamén 
### Bibliografía 
* Chemla, Karine & Guo Shuchun (2009): *Les neuf chapitres: le classique mathématique de la Chine ancienne et ses commentaires*. París: Dunod
* Needham, Joseph & C. Cullen (Eds.) (1959): *Science and Civilisation in China: Volume III*, section 19. Cambridge University Press. ISBN 0-521-05801-5.
* Pla i Carrera, Josep (2009): *Liu Hui: nueve capítulos de la matemática china*. Madrid: Nivola. ISBN 978-84-92493-43-2.
Convención de Aarhus

A **Convención de Acceso á información, participación pública na toma de decisións e acceso a xustiza en temas ambientais** da Comisión Económica das Nacións Unidas para Europa, máis coñecida como a **Convención de Aarhus**, asinouse o 25 de xuño de 1998 nesa cidade danesa e entrou en vigor o 30 de outubro de 2001. En 2018 fora asinada por 48 países e pola Unión Europea. Os países ratificantes comprometéronse a garantir os dereitos públicos de información e participación xudicial en todo aquilo que verse sobre das decisións gobernamentais e calquera outra iniciativa que trate sobre da explotación dos recursos naturais e da conservación ambiental, ben sexan cuestións locais, nacionais ou transfronteirizas. Busca garantir a conservación do ambiente para as presentes e futuras xeracións humanas e en condicións de saúde. O convenio enfócase na interacción entre a cidadanía e as autoridades públicas.
Viñás

O topónimo **Viñás** pode referirse a:

;En Galiza
***Viñás**, lugar da parroquia de Vilaquinte no concello de Carballedo;
***Viñás**, lugar da parroquia de Santiago de Arriba no concello de Chantada.

## Véxase tamén
### Outros artigos
***Viñós**, parroquia do concello de Arzúa.
Tribuna (Tui)

***Tribuna*** foi un semanario editado en Tui entre 1933 e 1936.

## Historia e características 
Subtitulado *Semanario popular de Tuy*, apareceu o 19 de marzo de 1933. O seu director e propietario era Guillermo Vicente. De tendencia republicana de esquerdas, anticaciquil e anticlerical, apoiou o Estatuto de autonomía. Entre os seus colaboradores figuraron Joaquín Azurmendi Alonso e José Cortés Fernández. Cesou a súa edición en 1936, cando a revista e a imprenta foron incautados.

## Véxase tamén 
### Bibliografía 
* 

### Ligazóns externas 
* Lista de publicacións impresas da provincia de Pontevedra
Santiso, Ferreira, San Sadurniño

**Santiso** é un lugar da parroquia de Ferreira no concello coruñés de San Sadurniño, na comarca de Ferrol. Segundo o IGE, en 2011 tiña 2 habitantes. Non obstante, en 2024 xa estaba deshabitado.

## Lugares e parroquias 
### Lugares de Ferreira 
### Parroquias de San Sadurniño 
## Notas
San Pantaleón

O nome **San Pantaleón** adoita referirse a **Pantaión de Nicomedia**, mártir cristián do século III.

Como topónimo, pode referirse a:

;En Galiza
***San Pantaleón de Cabanas**, parroquia do concello de Ourol;
***San Pantaleón das Viñas**, parroquia do concello de Paderne.

## Véxase tamén
### Outros artigos
La Integridad

***La Integridad*** foi un periódico editado en Tui de 1888 a 1925.

## Historia e características 
Apareceu o 15 de decembro de 1888. Fundado por Antonino Cerviño González. Comezou sendo de periodicidade bisemanal, saíndo os mércores e os sábados, para converterse, logo dunha breve suspensión, en diario, o 2 de xuño de 1890, subtitulado *Diario católico*. A partir do ano XV, número 8.773 (25 de agosto de 1902) cambiou o subtítulo por *Diario de Tuy*, e no ano XVII, número extraordinario (8 de decembro de 1904) volveu cambiar o subtítulo por *Diario católico de Tuy*. Estivo dirixido por Justo Salvador Fortes, Emilio Sías, Francisco González Novas, Cesáreo García Álvarez (Isaac Rego Arce), Eusebio Vence Calviño e Manuel García Lara, e o seu redactor era Victoriano Paridís. A súa tendencia era católica. Tivo moita difusión non só na comarca do Baixo Miño senón tamén noutras localidades galegas, españolas e de América. Ademais de artigos e traballos de carácter histórico como "Antigüedades de Tuy y su obispado" ou "Guerra de la Independencia en Galicia", incluíu unha sección literaria. Cesou a súa edición o 31 de marzo de 1925.

## Véxase tamén 
### Bibliografía 
* 
*

* 

### Outros artigos 
* Lista de publicacións impresas da provincia de Pontevedra
Souto Calvo

O topónimo **Souto Calvo** pode referirse a:

;En Galiza
***Souto Calvo**, lugar da parroquia de Cullergondo no concello de Abegondo.
***Souto Calvo**, lugar da parroquia de San Claudio no concello de Ortigueira.
***Souto Calvo**, lugar da parroquia de Ferreira no concello de San Sadurniño;
***Soutocalvo**, lugar da parroquia de Vilarmaior, no concello de Vilarmaior.

## Véxase tamén
### Outros artigos
*